CELEX: E2012J0008
Language: fi
Date: 2014-05-12 00:00:00
Title: Tuomioistuimen määräys, annettu 12 päivänä toukokuuta 2014 , asiassa E-8/12 – Schenker North AB, Schenker Privpak AB ja Schenker Privpak AS vastaan EFTAn valvontaviranomainen (EFTAn valvontaviranomaisen päätökseen kohdistuva kumoamiskanne – Asiakirjoihin tutustuminen – Tutkittavaksi ottaminen)

12.2.2015   
            
            
               FI
            
            
               Euroopan unionin virallinen lehti
            
            
               C 49/16
            
         TUOMIOISTUIMEN MÄÄRÄYS,
   annettu 12 päivänä toukokuuta 2014,
   asiassa E-8/12
   Schenker North AB, Schenker Privpak AB ja Schenker Privpak AS vastaan EFTAn valvontaviranomainen
   (EFTAn valvontaviranomaisen päätökseen kohdistuva kumoamiskanne – Asiakirjoihin tutustuminen – Tutkittavaksi ottaminen)
   (2015/C 49/09)
   Asiassa E-8/12, Schenker North AB, Schenker Privpak AB ja Schenker Privpak AS vastaan EFTAn valvontaviranomainen, on esitetty KUMOAMISKANNE, joka koskee EFTAn valvontaviranomaisen kolmea päätöstä, sellaisina kuin ne on annettu tiedoksi 18 päivänä toukokuuta 2012, 23 päivänä toukokuuta 2012 ja 2 päivänä heinäkuuta 2012, joilla evätään mahdollisuus tutustua tiettyihin asiakirjoihin asiassa N:o 34250 (Norway Post / Privpak – kilpailuoikeuden rikkomista koskeva asia) ja asiassa N:o 68736 (DB Schenker – asia, joka koskee asiakirjojen julkisuutta edellä mainitun kilpailuoikeuden rikkomista koskevan asian yhteydessä) sekä mahdollisuus tutustua menettelyihin, jotka koskevat asiakirjoihin tutustumista koskevien pyyntöjen käsittelyä ja asiakirja-aineistojen hallinnointia, asiakirjojen julkisuutta koskevista säännöistä (RAD 2008 -säännöt) 27 päivänä kesäkuuta 2008 tehdyn EFTAn valvontaviranomaisen päätöksen N:o 407/08/KOL (ei julkaistu) mukaisesti. EFTAn tuomioistuin, toimien kokoonpanossa Carl Baudenbacher, presidentti ja esittelevä tuomari, ja tuomarit Per Christiansen ja Páll Hreinsson, on antanut 12 päivänä toukokuuta 2014 määräyksen, jonka tuomiolauselma on seuraava:
   Tuomioistuin
   
               1.
            
            
               toteaa, että ratkaisun antaminen ei ole tarpeen kanteessa, joka koskee valvontaviranomaisen 9 päivänä toukokuuta 2012 päivättyä kirjettä, sellaisena kuin se on annettu tiedoksi 18 päivänä toukokuuta 2012 (tapahtuma nro 633455), siltä osin kuin se koskee yleisön oikeutta tutustua EFTAn valvontaviranomaisen asian N:o 34250 sisältöön;
            
         
               2.
            
            
               jättää tutkimatta kanteen, joka koskee valvontaviranomaisen 9 päivänä toukokuuta 2012 päivättyä kirjettä, sellaisena kuin se on annettu tiedoksi 18 päivänä toukokuuta 2012 (tapahtuma nro 633455), siltä osin kuin se koskee oikeutta tutustua ”Norjan postin lähettämään 13 päivänä heinäkuuta 2010 päivättyyn tai tuona päivänä vastaanotettuun kirjeeseen” ja ”EFTAn valvontaviranomaisen, mukaan luettuna sen puheenjohtajan, ja Norjan postin ja/tai Norjan hallituksen välisten kokousten pöytäkirjoihin”;
            
         
               3.
            
            
               jättää tutkimatta kanteen, joka koskee valvontaviranomaisen 22 päivänä toukokuuta 2012 päivättyä kirjettä, sellaisena kuin se on annettu tiedoksi 23 päivänä toukokuuta 2012;
            
         
               4.
            
            
               toteaa, että ratkaisun antaminen ei ole tarpeen kanteessa, joka koskee valvontaviranomaisen 2 päivänä heinäkuuta 2012 päivättyä kirjettä, sellaisena kuin se on annettu tiedoksi 2 päivänä heinäkuuta 2012 (tapahtuma nro 639495), siltä osin kuin se koskee valvontaviranomaisen menettelyjä, jotka koskevat asiakirja-aineistojen hallinnointia tai asiakirjoihin tutustumista koskevien pyyntöjen käsittelyä,
            
         
               5.
            
            
               jättää tutkimatta kanteen, joka koskee valvontaviranomaisen 2 päivänä heinäkuuta 2012 päivättyä kirjettä, sellaisena kuin se on annettu tiedoksi 2 päivänä heinäkuuta 2012 (tapahtuma nro 639495), siltä osin kuin se koskee oikeutta tutustua EFTAn valvontaviranomaisen kollegion päätöksiin, joissa annetaan nykyinen valtuutus sen johtajille;
            
         
               6.
            
            
               määrää kantajat korvaamaan oikeudenkäyntikulut.